Előterjesztő: dr. Horváth Klára polgármester

Előterjesztést készítette:

Előzetesen tárgyalja: Pénzügyi és Településfejlesztési Bizottság

Mellékletek:

* 1. melléklet – határozati javaslat

Elfogadás módja: egyszerűsített többség

Tárgykört rendező jogszabályok:

* 2011. évi CLXXXIX. tv (MÖTV)
* 1995. évi LVII. törvény (Vgt.)

**Előterjesztés**

**A nem közművel összegyűjtött háztartási szennyvíz begyűjtésével kapcsolatos beszámoló**

**Tisztelt Pénzügyi és Településfejlesztési Bizottság!**

**Tisztelt Képviselő-Testület!**

Avízgazdálkodásról szóló 1995. évi LVII. törvény(továbbiakban: Vgt.) IX/A. Fejezete tartalmazza a nem közművel összegyűjtött háztartási szennyvíz begyűjtésére vonatkozó közszolgáltatás szabályait. A Vgt. 44/C. § (1) bekezdése értelmében a települési önkormányzat vagy azok társulása kötelezően ellátandó közszolgáltatásként a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz begyűjtésére közszolgáltatást szervez és tart fenn.

Ennek megfelelve Bábolna Város Önkormányzata a nem közművel összegyűjtött háztartási szennyvíz begyűjtésére vonatkozó közszolgáltatás ellátására 2014. 12.31-től a Baromfiszervíz Beszerelő és Karbantartó Kft-t bízta meg és kötött vele határozatlan időtartamra vonatkozó szerződést.

Bábolna ingatlanjainak szennyvízrendszerre való rákötési mutatói szinte 100%-osak, az 1320 ingatlanból mindössze 1 köteles a talajterhelési díj megfizetésére. Az önkormányzat talajterhelési díjból 2024-ben 22.800,- Ft bevételt könyvelhetett el.

A Baromfiszervíz Beszerelő és Karbantartó Kft. beszámolója szerint 2024-ben településünkön alkalmanként 5 köbméteres kapacitással összesen 545 köbméter szennyvíz szakszerű elszállítását végezték el.

Háztartási – 0 m3

Közületi – 545 m3

Kérjük a beszámolónk tudomásulvételét.

Bábolna, 2025. 03. 17.

**dr. Horváth Klára s.k.**

polgármester

1. melléklet – határozati javaslat

Pénzügyi és Településfejlesztési Bizottság

…../2025. (III. 24.) sz. határozata

Bábolna Város Önkormányzat Pénzügyi és Településfejlesztési Bizottsága

elfogadásra javasolja a Képviselő-testületnek a nem közművel összegyűjtött háztartási szennyvíz begyűjtésével kapcsolatos beszámolót.

Határidő: 2025. március 24.

Felelős: polgármester